Document ID: 31991L0422

KOMISSION DIREKTIIVI,
annettu 15 päivänä heinäkuuta 1991,
tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan jäsenvaltioiden lainsäädännön lähentämisestä annetun neuvoston direktiivin 71/320/ETY mukauttamisesta tekniikan kehitykseen (91/422/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/320/ETY(1), sellaisena kuin se on viimeksi muutettuna komission direktiivillä 88/194/ETY(2), ja erityisesti sen 5 artiklan,
sekä katsoo, että
jarrutekniikassa tapahtuneen kehityksen perusteella on nyt mahdollista tiukentaa nykyisiä vaatimuksia ja liikenneturvallisuuden parantamisen vuoksi erityisesti tehdä jarruhihnojen kulumisen mukaan automaattisesti säätyvä jarruvipu pakolliseksi eräille raskaille ajoneuvoille ja perävaunuille, ja
tämän direktiivin säännökset ovat moottoriajoneuvoista annettujen direktiivien mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 71/320/ETY liitteet I, II, III, IV, V, VII, IX, X ja XII tämän direktiivin liitteen mukaisesti.
2 artikla
1 Jäsenvaltio ei saa 1 päivästä lokakuuta 1991 alkaen jarrulaitteisiin liittyvistä syistä:
- evätä ajoneuvotyypiltä ETY-tyyppihyväksyntää tai kansallista tyyppihyväksyntää tai kieltäytyä antamasta neuvoston direktiivin 70/156/ETY(3) 10 artiklan 1 kohdan viimeisessä luetelmakohdassa tarkoitetun todistuksen jäljennöstä taikka
- kieltää ajoneuvojen liikkeelle laskemista,
jos tämän ajoneuvotyypin tai tällaisten ajoneuvojen jarrulaitteet ovat direktiivin 71/320/ETY, sellaisena kuin se on viimeksi muutettuna tällä direktiivillä, säännösten mukaisia.
2 Alkaen 1 päivästä lokakuuta 1992 jäsenvaltiot:
- eivät enää anna neuvoston direktiivin 70/156/ETY 10 artiklan 1 kohdan viimeisessä luetelmakohdassa tarkoitetun todistuksen jäljennöstä ajoneuvotyypille, jonka jarrulaitteet eivät ole direktiivin 71/320/ETY, sellaisena kuin se on viimeksi muutettuna tällä direktiivillä, säännösten mukaisia,
- saavat evätä kansallisen tyyppihyväksynnän ajoneuvotyypiltä, jonka jarrulaitteet eivät ole direktiivin 71/320/ETY, sellaisena kuin se on viimeksi muutettuna tällä direktiivillä, säännösten mukaisia.
3 Jäsenvaltiot saavat kieltää 1 päivästä lokakuuta 1994 alkaen sellaisten ajoneuvojen liikkeelle laskemisen, joiden jarrulaitteet eivät ole direktiivin 71/320/ETY, sellaisena kuin se on viimeksi muutettuna tällä direktiivillä, säännösten mukaisia.
3 artikla
Jäsenvaltioiden on saatettava tämän direktiivin noudattamisen edellyttämät säännökset voimaan viimeistään 1 päivänä lokakuuta 1991. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
4 artikla
Tämä direktiivi on osoitettu kaikille jäsenvaltioille.
Tehty Brysselissä 15 päivänä heinäkuuta 1991.

Labels: 7
3
15
8